OHJAAVAN PALAUTTEEN OHJEISTUS, 2. LUOKKA KEVÄT

Opetussuunnitelman mukaan opettajan on annettava nivelvaiheessa oppilaalle ohjaavaa palautetta.

* Edistymisestä kielellisissä valmiuksissa (kysyminen, kuunteleminen, itseilmaisu ja vuorovaikutus)
* Edistymisestä työskentelytaidoissa (taito työskennellä itsenäisesti ja ryhmässä)
* Edistymisestä taidossa huolehtia omista ja yhteisesti sovituista tehtävistä.
* Lisäksi annetaan palautetta oppilaan edistymisestä eri oppiaineissa.

Tavoitteena on tuoda esille oppilaan vahvuuksia oppijana, vahvistaa itsetuntoa ja oppimismotivaatiota. Lisäksi tarkistetaan oppilaan tuen ja ohjauksen tarve. Keskustelussa huomioidaan oppilaan omat arviot ja huoltajan näkemykset. Huoltajalla on mahdollisuus osallistua oppilaan ohjaavaan palautteeseen.

Ohjaavan palautteen toteuttamisen vaihtoehtoja:

1. Opettaja tapaa oppilaan ja vanhemmat ohjaavassa palautekeskustelussa maalis-toukokuussa.
2. Oppilas tekee itsearvioinnin, joka käydään läpi suullisesti lapsen kanssa. Tieto annetaan kotiin kirjallisena itsearvioinnin mukana, soittamalla tai kirjallisesti esimerkiksi wilman kautta. Itsearvioinnin pohjana voi käyttää valmista pedanetistä löytyvää muokattavaa itsearviointilomaketta tai yllämainitut sisällöt käsittävää itse tehtyä lomaketta.
3. Palaute annetaan suullisesti lapselle, tieto annetaan kotiin soittamalla tai kirjallisesti esimerkiksi wilman kautta.
4. Jos väliarviointina pidettävä arviointikeskustelu pidetään tammikuussa, ohjaavaa palautetta voidaan antaa samalla. Opettajan tulee huolehtia, että ohjaavan palautteen sisällöt käydään keskustelussa läpi.
5. Palaute annetaan mahdollisten pedagogisten palavereiden yhteydessä (HOJKS, oppimissunnitelma).

OHJAAVAN PALAUTTEEN OHJEISTUS, 6. LUOKKA KEVÄT

Opetussuunnitelman mukaan opettajan on annettava nivelvaiheessa oppilaalle ohjaavaa palautetta.

* Työskentelytaitojen ja oppimisentaitojen kehittymisestä
* Opiskelumotivaation tukemisesta
* Edistymisestä oppiaineissa ja laaja-alaisessa osaamisessa.

Tavoitteena on tuoda esille oppilaan vahvuuksia oppijana, vahvistaa itsetuntoa ja oppimismotivaatiota. Lisäksi tarkistetaan oppilaan ohjauksen tarve. Keskustelussa huomioidaan oppilaan omat arviot ja huoltajan näkemykset. Huoltajalla on mahdollisuus osallistua oppilaan ohjaavaan palautteeseen.

Ohjaavan palautteen toteuttaminen

1. Opettaja tapaa oppilaan ja vanhemmat ohjaavassa palautekeskustelussa maalis-toukokuussa.
2. Oppilas tekee itsearvioinnin, joka käydään läpi suullisesti lapsen kanssa. Tieto annetaan kotiin kirjallisena itsearvioinnin mukana, soittamalla tai kirjallisesti esimerkiksi wilman kautta. Itsearvioinnin pohjana voi käyttää valmista pedanetistä löytyvää muokattavaa itsearviointilomaketta tai yllämainitut sisällöt käsittävää itse tehtyä lomaketta.
3. Palaute annetaan suullisesti lapselle, tieto annetaan kotiin soittamalla tai kirjallisesti esimerkiksi wilman kautta.
4. Palaute annetaan mahdollisten pedagogisten palavereiden yhteydessä (HOJKS, oppimissunnitelma).